Мерчен Сергей Павлович — Википеди

# Мерчен Сергей Павлович

### Википедири материал

Мерчен Сергей Павлович (чăн хушамачĕ Селезнев), — чăваш сăвăçи, çыравçи. 1919 çулта Чăваш Енĕн Вăрнар районĕнчи Çăкаллă Явăш (халĕ Çĕньял Явăш) ялĕнче çуралнă.

## [тӳрлет] Пурнăçĕ

Чăваш Енре ӳссе çитĕннĕ. Аслă пĕлӳ (Чăваш педагогика институтĕнче вĕреннĕ) илнĕ, нумай хушă ачасене вĕрентнĕ, шкул ертӳçи пулнă, яланах литературăпа кăсăкланнă.

1947 çултанпа Чăваш çĕршывĕнчен аякра, Красноярск крайĕнчи Тайшет хулинче, пурăннине пăхмасăрах тăван литературăран пĕртте аяккинче тăман.

## [тӳрлет] Ĕçĕсем

Унăн ĕçĕсем «Тăван Атăл» тата «Ялав» журналсенче пичетленнĕ.

Чăваш кĕнеке издательствинче унăн «Тĕлĕнмелле ачасем» (1969), «Потемкин паттăрĕсем» (1959), «Пурçăн тутăр» (1995) кĕнекесем, «Чăваш литература вулавĕн хăш-пĕр ыйтăвĕсем», Мускавра «Преподавание национального фольклора в чувашской школе» (Чăваш шкулĕнче халăх сăмахлăхне вĕрентесси) вĕрентӳ пособийĕ тухнă.

С. Мерчен «Зона», «Тапăçу», тата ытти повеçсене, поэмăсене, «Кипкасси» романа çырнă.

Категорисем: Чăваш çыравçисем | Чăваш сăвăçисем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра